Soutpan Safarikamp Port Nolloth Akkommodasie
"value added experiential immersive eco-tourism"
Welkom by Soutpan Safarikamp Port Nolloth!!
Kom ervaar die hart van Port Nolloth en die Richtersveld semi woestyn by ons kampvuur, houthuisies en private, veilige en beskutte safari kamp.
Ons teikengroep is avontuurlustige, nederige sakpas reisigers wat op soek is na iets anders as die gewone, daarvan hou om in die opelug te stort, met hulle voete teen 'n kampvuur te sit, en wat tuis is in 'n sandveld en kamp omgewing. By ons kan jy werklik die gevoel kry van die semi-woestyn en die mynbou geskiedenis van Port Nolloth en die Richtersveld, in 'n veilige, vriendelike en gasvrye atmosfeer. Gaste wat die normale stedelike tipe akkommodasie, hokkie-karavaanparke en fancy lodges verkies, vind hulleself nie tuis hier by ons nie.
Alhoewel ons nie 'n see uitsig het nie (700m van die see af), kan ons snags die see hoor. Ons het ook nie TV's nie - ons tipiese gaste verkies om net saam met mekaar te ontspan en te kommunikeer. Ons is heeltemal van die elektrisiteits network af, en gebruik gas in die kombuis en vir warm water, terwyl sonpanele krag voorsien vir ligte, selfone en rekenaars. Haardroers, elektriese ketels en verwarmers kan dus nie hier gebruik word nie.
Die Kamp bestaan uit 3 houthuisies wat elk 4 mense kan huisves (1 dubbelbed en 2 enkel beddens), en is elk toegerus met 'n buite kombuis. Die gedeelde buite stort en buite toilet is opelug dog privaat. Daar is ook 'n groot beskutte kampvuur area met 'n tafel waarom 12 mense kan sit. Die Kamp kan 12 mense huisves insluitende kinders, en is dus uitstekend vir groter groepe en families.
Die area is omring met 2m 95% skadunet om privaatheid te skep en die wind weg te hou. Die hele kamp is omhein met 'n 2m draadheining en 'n oop buffer sone, en ons geliefde Great Dane is die hoof sekuriteits beampte. Dit verseker veiligheid vir jou en julle voertuig, en hou die kinders uit straat gevare uit.
Kampstoele Ons voorsien:
Sonkrag vir ligte en ligte kragtoestelle
Braaipotjie en rooster
In die kombuishuisie
Aan ons Noord en Noordooste kant is dit oop sandveld omgewing, terwyl die dorp met sy industriele gebied Wes en Suid van ons gelee is. Die Sizamile woonbuurt is sigbaar sowat 'n kilometer na die Ooste toe.